Dialet udinês
Il dialet Udinês al è un dialet venit di imitazion che a si è davuelzût fra i sorestants e i marcjadants de citât durant la dominazion Veneziane. Al è un dialet venit che si è une vore imbastardît cul lessic furlan.
Une volte al jere une vore fevelât in citât ma al dì di vuê al sta sparint e nol è plui fevelât dai zovins.
Si jere pandût tant che codiç lenghistic di prestiç sot dai venezians, vuê al à pierdût chest prestiç e al ven viodût mal sei dai furlanofons, sei des fameis che lu dopravin e che a son passadis al talian.
Federico Vicario de Universitât di Udin al à fat notâ come che, dopo dal talian, la lenghe di lustri in citât fra i sorestants aromai e je deventade chê furlane tal puest dal dialet udinês.
fur_Latn fur_Latn fur_Latn fur_Latn fur_Latn